Document ID: 31992R1349

KOMISSION ASETUS (ETY) N:o 1349/92,
annettu 26 päivänä toukokuuta 1992,
tiettyjen ennakolta vahvistettujen vilja-alan vientitukien tarkistamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 674/92(2), ja erityisesti sen 16 artiklan,
ottaa huomioon vilja-alan vientitukien myöntämistä ja niiden määrän vahvistamisperusteita koskevista yleisistä säännöistä 29 päivänä lokakuuta 1975 annetun neuvoston asetuksen (ETY) N:o 2746/75(3) ja erityisesti sen 4 ja 5 artiklan,
sekä katsoo, että
tiettyjen vilja-alan tuotteiden osalta todistushakemuksen jättöpäivänä sovellettavaa tukea, joka on tarkistettu vientikuukautena voimassa olevan kynnyshinnan mukaan, sovelletaan tämän todistuksen voimassaoloaikana toteutettavaan vientiin asianomaisen hakemuksesta, jonka hän jättää samanaikaisesti todistushakemuksen kanssa,
ennen markkinointivuoden 1991/1992 loppua haettuja tiettyjä tuen ennakkovahvistustodistuksia voidaan käyttää markkinointivuonna 1992/1993,
tämänhetkiset erityisolosuhteet huomioon ottaen olisi annettava aiheellisia säännöksiä, jotka koskevat mahdollisuutta tarkistaa tuki asianomaisten hakemuksesta ennen kuin vientiä koskevat tullimuodollisuudet on suoritettu; olisi lisäksi poikettava vilja- ja riisialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä 5 päivänä huhtikuuta 1989 annetun komission asetuksen (ETY) N:o 891/89(4) säännöksistä ja maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetusta komission asetuksesta (ETY) N:o 3719/88(5), ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 2727/75 1 artiklan a, b ja c alakohdassa tarkoitettujen tuotteiden osalta 1 ja 30 päivä kesäkuuta 1992 välisenä aikana ennakolta vahvistettuja tukia tarkistetaan asianomaisten hakemuksesta 2 kohdan mukaisesti, jos vientiä koskevat tullimuodollisuudet on suoritettu 30 päivän kesäkuuta 1992 jälkeen.
2. Vientitukeen lisätään markkinointivuoden 1991/1992 viimeisenä kuukautena sovellettavan kynnyshinnan ja markkinointivuoden 1992/1993 ensimmäisenä kuukautena sovellettavan kynnyshinnan välinen erotus ilmaistuna ecuina tonnilta.
3. Edellä 1 kohdassa tarkoitetun hakemuksen saavat esittää ainoastaan kyseisten vientitodistusten haltijat siinä jäsenvaltiossa, joka on ne antanut, ennen kuin kyseisten määrien vientiä koskevat tullimuodollisuudet on suoritettu.
Tämän jäsenvaltion on merkittävä sovellettava tarkistus kyseisen vientitodistuksen 22 ruutuun ja painettava siihen leimansa.
Jäsenvaltioiden on toimitettava viipymättä komissiolle tiedoksi 1 kohdassa tarkoitettuihin hakemuksiin liittyvien tuotteiden määrät.
2 artikla
Tämä asetus tulee voimaan 1 päivänä kesäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä toukokuuta 1992.

Labels: 3
17